Source: http://di.dk/DI/Presse/Pressemeddelelser/Pages/Klar-sejr-i-Hoejesteret-sikrer-virksomhedernes-retssikkerhed.aspx
Timestamp: 2017-03-27 18:19:13+00:00

Document:
Klar sejr i Højesteret sikrer virksomhedernes retssikkerhed - DI
DU ER HER: DI.DK > OM DI > PRESSE > PRESSEMEDDELELSER > KLAR SEJR I HØJESTERET SIKRER VIRKSOMHEDERNES RETSSIKKERHED
Klar sejr i Højesteret sikrer virksomhedernes retssikkerhed
En principiel dom i Højesteret slår i dag fast, at dansk lovgivning ikke kan sættes til side af uskrevne EU-retlige principper. Dommen giver virksomheden Ajos A/S ret i, at virksomheden handlede korrekt, da den i 2009 fulgte Funktionærloven i en afskedigelsessag.
- Højesterets dom viser, at hensynet til virksomhedernes og borgernes retssikkerhed vejer tungest, og sådan må det være. Højesteret har truffet en klog og modig afgørelse, siger advokat Thomas Nielsen fra Dansk Industri, som har ført sagen for Ajos A/S.
- Det er vigtigt for vores virksomheder, at de har sikkerhed for, at de er på fast grund, når de overholder de danske love. Det slår Højesterets dom fast, siger Thomas Nielsen.
Sagen drejer sig om en medarbejder i virksomheden, der blev sagt op i 2009. Da han var fyldt 60 år, havde han ret til en særlig alderspension betalt af virksomheden. Og det betød, at han ikke havde ret til en fratrædelsesgodtgørelse oveni.
Reglerne stod i Funktionærloven. Men medarbejderen anlagde sag mod virksomheden, og under sagens behandling blev der rejst tvivl om, hvorvidt det var i strid mod EU’s princip mod forskelsbehandling på grund af alder. Og EU-Domstolen var ikke i tvivl.
I foråret bad EU-Domstolen den danske Højesteret om enten at se bort fra den danske Funktionærlov eller at prioritere den lavere end EU’s princip mod forskelsbehandling.
Men i dagens afgørelse slår Højesteret altså fast, at der ikke er grundlag for at sætte EU-retlige principper over dansk lovgivning.
Thomas Nielsen Seniorchefkonsulent Advokat(H)
Tlf: +45 3377 3495
Mobil: +45 5117 1273
E-mail: tnndi.dk Helen Jensen Chefkonsulent
E-mail: hejedi.dk PUBLICERET: 06-12-2016 OPDATERET: 06-12-2016 PRINTSEND
RSS feedNyhedsbrev	Kontaktperson Thomas Nielsen Seniorchefkonsulent Advokat(H)Fagenhed: Personalejura - Funktionær Direkte: +45 3377 3495Mobil: +45 5117 1273E-mail: tnndi.dk Send denne side

References: Højesteret 
 HØJESTERET 
 Højesteret 
 Højesteret 
 Højesteret 
 Højesteret 
 Højesteret